
  Parlamentul  României

Camera Deputaţilor

Comisia pentru administraţie publică, amenajarea teritoriului şi echilibru ecologic

Bucureşti, 01.04.2009       

Nr. 26/282


Comisia pentru buget, finanţe şi bănci 

Bucureşti,  01.04.2009      

Nr. 22/189

Către

              Biroul PermanENT al Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, trimis Comisiei pentru administraţie publică, amenajarea teritoriului şi echilibru ecologic şi Comisiei pentru buget, finanţe şi bănci pentru examinare pe fond, în procedură de urgenţă, cu adresa nr.PL.x 168  din 4 martie 2009.

                  PREŞEDINTE,                                   PREŞEDINTE,

                SULFINA BARBU                              VIOREL ŞTEFAN

Parlamentul  României

Camera Deputaţilor
Comisia pentru administraţie publică,

amenajarea teritoriului şi echilibru ecologic
             Comisia pentru buget, finanţe 

şi bănci

    Bucureşti, 01.04.2009

              Nr. 26/282
                 Bucureşti, 01.04.2009

                              Nr. 22/189

                                                   R A P O R T   C O M U N 

asupra proiectului de Lege pentru aprobarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire institiţională finanţate de Uniunea Europeană, pentru care România are calitate de donator de asistenţă tehnică 

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au fost  sesizate, prin adresa nr. PL.x168 din 4 martie 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire institiţională finanţate de Uniunea Europeană, pentru care România are calitate de donator de asistenţă tehnică. 

           La întocmirea raportului Comisiile au avut în vedere: 

· avizul favorabil al Consiliului Legislativ nr.1517/27.11.2008;  

· avizul favorabil al Comisiei juridice, de disciplină şi imunităţi nr.31/293/04.03.2009;

· avizul favorabil al Comisiei pentru muncă şi protecţie socială nr.27/173/25.03.2009.

Proiectul de ordonanţă de urgenţă are ca obiect de reglementare înfiinţarea pe lângă Ministerul Economiei şi Finanţelor, în calitate de Autoritate Administrativă de Înfrăţire Instituţională, a unei activităţi finanţate integral din venituri proprii constând în derularea şi gestionarea proiectelor de înfrăţire instituţională, pentru care România are calitate de donator de asistenţă tehnică.

Comisiile  propun Plenului Camerei Deputaţilor aprobarea  proiectului de lege în forma adoptată de Senat. 
Proiectul de lege face parte din categoria legilor ordinare, potrivit art. 76 alin.(2) din Constituţia României, republicată.

În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate, în data de 31 martie 2009 - Comisia pentru administraţie publică, amenajarea teritoriului şi echilibru ecologic, respectiv, 1 aprilie 2009 - Comisia pentru buget, finanţe şi bănci. 

La lucrări au fost prezenţi, în calitate de invitaţi, în conformitate cu art.54 şi 55 din Regulamentul Camerei Deputaţilor, republicat: Graţiela Iordache, secretar de stat şi Constantin Ene, director general în Ministerul Finanţelor Publice.

La dezbateri au fost prezenţi 28 deputaţi, din totalul de 31 membri ai Comisiei pentru administraţie publică, amenajarea teritoriului şi echilibru ecologic şi 20 deputaţi, din totalul de 30 membri ai Comisiei pentru buget, finanţe şi bănci. 

Raportul comun a fost adoptat cu unanimitate de voturi. 

Proiectul de lege a fost adoptat de Senat în şedinţa din 2 martie 2009.

Proiectul de lege, potrivit art. 75 alin(1) din Constituţia României, republicată şi al art. 92 alin.(9) punctul 1 din Regulamentul Camerei Deputaţilor, republicat, este de competenţa decizională a Camerei Deputaţilor.

                  PREŞEDINTE,

                SULFINA BARBU

                      SECRETAR,

     MIHAI CRISTIAN APOSTOLACHE 

Experţi parlamentari,

Iulia Toader                 Monica Dima
                     PREŞEDINTE,                                    

 VIOREL ŞTEFAN

                      SECRETAR,

                     IULIU NOSA

                 Expert parlamentar, 

                        Flori Rădoi

